Solat Jumaat di Masjid Sultan Ismail, Universiti Teknologi Malaysia.

|  |
| --- |
| Sebahagian daripada siri berkaitan |
| Fiqah Ibadah |
|  |
| 
Suatu disiplin kajian Islam |
| Solat
* Azan dan Iqamat
* Rakaat
* Kiblat
* Waktu solat
* Rukun solat
* Solat fardu
	+ Subuh
	+ Zuhur
	+ Asar
	+ Maghrib
	+ Isyak
* Solat Jumaat
	+ Khutbah
* Solat berjemaah
* Solat sunat
	+ Hari raya
	+ Gerhana
	+ Minta hujan
* Solat qada
* Solat musafir
	+ Solat jamak
	+ Solat qasar
* **Jenazah**
 |
| Puasa
* Iktikaf
* Sahur
* Lailatulqadar
 |
| Haji dan Umrah
* Ihram
* Wukuf
* Tawaf
* Sa'i
 |
| Sembelihan
* Korban
* Akikah
* Zabihah
 |
| * Ikon portal Portal Islam
 |
| * l
* b
* s
 |

**Solat Jumaat** (Arab: صَلَاة ٱلْجُمُعَة, rumi: *Ṣalāt al-jumuʿah*code: ar is deprecated ) ialah solat fardu dua rakaat.Yang dilakukan pada hari Jumaat menggantikan solat Zohor, ia dilakukan secara berjemaah selepas mendengar khutbah khas untuk sembahyang ini. Solat Jumaat itu hukumnya Fardu Ain, iaitu wajib dikerjakan atas setiap mukallaf lelaki dengan syarat-syarat tertentu.Dan Wajib dilakukan bagi setiap lelaki bagi yang sudah pun baligh

Dalil pewajiban
---------------

### Dalam Al Quran

Firman Allah SWT dalam Al-Qur'an ada menyebutkan:

> "Wahai orang-orang yang beriman (Lelaki dan perempuan)! Apabila diserukan azan untuk mengerjakan solat pada hari Jumaat, maka segeralah kamu pergi ke masjid untuk mengingati Allah [dengan mengerjakan solat Jumaat] dan tinggalkanlah berjual beli [pada saat itu]; yang demikian adalah baik bagi kamu, jika kamu mengetahui [hakikat yang sebenarnya]," (Surah Al-Jumu'ah: 9)

### Dalam hadis nabawi

Sabda Rasulullah SAW:

> "Solat Jumaat itu hak wajib dikerjakan oleh tiap-tiap orang Islam dengan berjemaah, kecuali empat jenis manusia (Gugur jemaah, tapi wajib jumaat): hamba sahaya yang dimiliki, perempuan, anak-anak, dan orang yang sakit." (Hadis Riwayat Abu Dawud & Hakim).

Syarat wajib solat Jumaat
-------------------------

1. **Islam** - tidak wajib bagi orang kafir.
2. **Baligh** - tidak wajib bagi kanak-kanak yang belum baligh.
3. **Berakal** - tidak wajib bagi orang yang gila.
4. **Merdeka** - tidak wajib ke atas hamba abdi.
5. **Lelaki** - tidak diwajibkan berjemaah untuk orang perempuan.
6. **Sihat** - tidak wajib berjemaah bagi orang yang uzur dan berhalangan.
7. **Bermastautin atau bermukim** - tidak wajib berjemaah bagi orang yang musafir.

Syarat sah solat Jumaat
-----------------------

1. Didirikan di dalam waktu Zuhur.
2. Tempat mendirikan solat Jumaat itu hendaklah di suatu tempat yang telah ditetapkan seperti masjid, dewan, padang dan sebagainya.
3. Mestilah berjemaah dengan **sekurang-kurangnya 40 orang yang BERIMAN yang tinggal tetap** di kawasan itu (menurut Mazhab Syafii).
4. Didahului dengan dua khutbah khusus.

Haram tinggalkan solat Jumaat
-----------------------------

Meninggalkan solat Jumaat merupakan perbuatan yang ditegah kerana solat Jumaat hukumnya adalah wajib, fardu ain ke atas setiap individu muslim. Orang yang meringan-ringankan hukum Allah ini akan mengundang kemurkaanNya dan mereka bakal menerima balasan yang setimpal dengan dosa yang dilakukan. Bahkan orang yang enggan mentaati suruhan Allah, pintu hatinya lama kelamaan akan tertutup daripada mendapat hidayah dan menjadikan mereka semakin sesat dan terus melakukan dosa-dosa yang lain.

Dari Abu Jakdi ad-Dhamri bahawa Rasulullah SAW bersabda: 

> "Sesiapa yang meninggalkan solat Jumaat 3 kali dengan sengaja, maka Allah SWT akan menutup hatinya daripada menerima petunjuk" (Hadis riwayat Abu Daud)

Pengecualian dari menunaikan solat Jumaat
-----------------------------------------

Seorang Muslim yang mengalami salah satu perkara di bawah ini adalah dikecualikan dari menunaikan solat Jumaat secara berjemaah, mereka hanya perlu solat zuhor seperti biasa: 

1. Sakit - Iaitu sakit yang menyukarkan untuk ke masjid atau bimbang akan memudaratan penyakitnya.
2. Hujan - Jika hujan itu membawa kesukaran untuk pergi ke masjid.
3. Musafir - Iaitu orang yang keluar sebelum subuh untuk bermusafir.
4. Takut dizalimi - Orang yang bersembunyi kerana takut di zalimi.
5. Perang - Orang yang berada di medan perang.

Perkara-perkara sunat yang dilakukan pada hari Jumaat
-----------------------------------------------------

1. Mandi sunat hari Jumaat, terutama ketika hendak berangkat ke Masjid.
2. Memotong kuku sampai pendek.
3. Memotong, mencabut atau mengunting bulu [ketiak, hidung, misai].
4. Bersugi.
5. Memakai wangi-wangian.
6. Berhias diri dengan memakai pakaian yang bersih dan cantik.
7. Bersegera pergi ke masjid.
8. Berniat Iktikaf.
9. Solat sunat Tahiyatul Masjid sebaik sahaja masuk ke dalam masjid.
10. Memperbanyakkan berzikir, membaca Al Quran dan berselawat ke atas Nabi.

Rujukan
-------

1. ↑  "Al-Jumu'ah ayat 9". *Quran.com*. Dicapai pada 1 Jun 2021.
2. ↑  Teks asal:
الْجُمُعَةُ حَقٌّ وَاجِبٌ عَلَى كُلِّ مُسْلِمٍ فِي جَمَاعَةٍ إِلاَّ أَرْبَعَةً: عَبْدٌ مَمْلُوْكٌ، أَوِ امْرَأَةٌ، أَوْ صَبِيٌّ، أَوْ مَرِيْضٌ‎
(HR. Abu Dawud dalam as-Sunan no. 1067. An-Nawawi menyatakannya sahih dalam al-Majmu’ 4/349, demikian pula al-Albani dalam Shahih al-Jami’ no. 3111 dan al-Irwa’ No. 592)